ข้อบังคับมหาวิทยาลัยอุบลราชธานี ว่าด้วยคุณสมบัติ หลักเกณฑ์ และวิธีการเลือกกรรมการ สภามหาวิทยาลัย ประเภทผู้บริหาร พ.ศ. 2533
ข้อบังคับมหาวิทยาลัยอุบลราชธานี
ข้อบังคับมหาวิทยาลัยอุบลราชธานี
ว่าด้วยคุณสมบัติ
หลักเกณฑ์ และวิธีการเลือกกรรมการ
สภามหาวิทยาลัย
ประเภทผู้บริหาร
พ.ศ.
2533
----------

โดยที่เป็นการสมควรออกข้อบังคับว่าด้วยคุณสมบัติ
หลักเกณฑ์และวิธีการเลือกกรรมการสภามหา
วิทยาลัยประเภทผู้บริหาร

อาศัยอำนาจตามความในมาตรา 13 และมาตรา 15 (]2)
แห่งพระราชบัญญัติมหาวิทยาลัย
อุบลราชธานี พ.ศ. 2533
สภามหาวิทยาลัยจึงออกข้อบังคับไว้ดังต่อไปนี้

ข้อ 1 ข้อบังคับนี้เรียกว่า `ข้อบังคับมหาวิทยาลัยอุบลราชธานี ว่าด้วยคุณสมบัติ
หลักเกณฑ์ และวิธี
การเลือกกรรมการสภามหาวิทยาลัยประเภทผู้บริหาร พ.ศ. 2533'

ข้อ 2 ให้ใช้ข้อบังคับนี้ในวันที่กำหนดตามประกาศทบวงมหาวิทยาลัย

ข้อ 3 ในข้อบังคับนี้ ผู้บริหาร หมายถึง คณบดี ผู้อำนวยการวิทยาลัย
ผู้อำนวยการสถาบัน ผู้อำนวย
การสำนัก ผู้อำนวยการศูนย์
และหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ

ข้อ 4 ผู้บริหารที่มีสิทธิได้รับเลือกและมีสิทธิออกเสียงเลือกได้แก่ คณบดี
ผู้อำนวยการวิทยาลัย
ผู้อำนวยการสถาบัน ผู้อำนวยการสำนัก ผู้อำนวยการศูนย์
และหัวหน้าหน่วยงานที่เรียกชื่ออย่างอื่นที่มีฐานะ
เทียบเท่าคณะ

ข้อ 5 ให้อธิการบดีเป็นผู้เรียกประชุมผู้บริหารเพื่อทำการเลือกผู้แทน
ผู้บริหารที่มีคุณสมบัติเหมาะสม
เป็นกรรมการสภามหาวิทยาลัยประเภทผู้บริหาร จำนวนสามคน

ข้อ 6 ในการประชุมตามข้อ 5 ให้อธิการบดีเป็นประธาน และจะต้องมีผู้เข้าประชุมไม่น้อยกว่า
สามในสี่ของจำนวนผู้บริหารทั้งหมด
จึงจะถือว่าเป็นองค์ประชุม

ในการเรียกประชุม อธิการบดีต้องเรียกประชุมล่วงหน้าไม่น้อยกว่าเจ็ดวัน
และถ้ามีผู้เข้า
ประชุมไม่ครบองค์ประชุม
ให้อธิการบดีเรียกประชุมครั้งต่อไปภายในเจ็ดวัน นับแต่วันเรียกประชุมครั้งก่อน
และจะต้องมีผู้เข้าประชุมไม่น้อยกว่ากึ่งหนึ่งของจำนวนผู้บริหารทั้งหมด
จึงถือเป็นองค์ประชุม

ข้อ 7 ให้อธิการบดีประกาศผลการเลือกกรรมการสภามหาวิทยาลัยประเภทผู้บริหาร
และนำเสนอ
ต่อสภามหาวิทยาลัยเพื่อทราบ

การนับวาระการดำรงตำแหน่งกรรมการสภามหาวิทยาลัยประเภทผู้บริหาร
ให้เริ่มนับตั้งแต่
วันประกาศผลการเลือก
เว้นแต่กรณีการเลือกกรรมการสภามหาวิทยาลัยประเภทผู้บริหาร ซึ่งได้ประกาศ
ผลการเลือกก่อนครบวาระของกรรมการชุดเดิม
ให้เริ่มนับวาระตั้งแต่วันถัดจากวันครบวาระการดำรง
ตำแหน่งของกรรมการชุดเดิม
 ข้อ 8
ในกรณีที่กรรมการสภามหาวิทยาลัยประเภทผู้บริหารพ้นจากตำแหน่งก่อนครบวาระ ให้มีการ
เลือกซ่อมเพื่อให้ได้จำนวนกรรมการสภามหาวิทยาลัยประเภทผู้บริหารตามข้อ
5 ภายในสามสิบวัน นับแต่
วันที่พ้นจากตำแหน่ง

ข้อ 9 ให้นายกสภามหาวิทยาลัยรักษาการตามข้อบังคับนี้ และให้มีอำนาจตีความและวินิจฉัยปัญหา
เกี่ยวกับการปฏิบัติตามข้อบังคับนี้


ประกาศ ณ วันที่ 13 ธันวาคม พ.ศ. 2533

อนุวรรตน์ วัฒนพงศ์ศิริ

รัฐมนตรีว่าการทบวงมหาวิทยาลัย

นายกสภามหาวิทยาลัยอุบลราชธานี